[{"text_idx": "#000000", "text": "Cyhuddo undeb o gamarwain ffermwyr am gyllido wedi Brexit"}, {"text_idx": "#000003", "text": "Bydd Lesley Griffiths yn cymryd y cam anarferol o ysgrifennu'n uniongyrchol at bob ffermwr yng Nghymru i egluro'i phenderfyniad i gael gwared ar y taliad sengl."}, {"text_idx": "#000005", "text": "Dywed Ms Griffiths y dylai ffermwyr fynegi eu barn drwy ymateb i'r ymgynghoriad swyddogol sy'n para tan ddiwedd mis Hydref. Mae'r undeb yn gwrthod yr honiad ac yn rhybuddio y bydd problemau ariannol."}, {"text_idx": "#000006", "text": "Bydd y taliad uniongyrchol y mae ffermwyr wedi'i dderbyn ers degawdau ar sail faint o dir sydd dan eu gofal yn diflannu'n raddol o 2020."}, {"text_idx": "#000007", "text": "Yn ei le mae Llywodraeth Cymru'n cynnig cyflwyno system o grantiau busnes a chronfa hefyd i wobrwyo ffermwyr am helpu'r amgylchedd."}, {"text_idx": "#000009", "text": "Mae'r FUW wedi annog ei haelodau i anfon cardiau post gyda'r neges \"mae'r hyn sy'n cael ei gynnig am arwain at darfu'n aruthrol ar waith ffermwyr, caledi ariannol, a cholli ffermydd a busnesau gwledig, ac mi ddylai gael ei wrthod\"."}, {"text_idx": "#000010", "text": "Mewn ymateb mae Ms Griffiths yn danfon llythyr agored at ffermwyr, ynghyd a\u0302 thaflen o ffeithiau sy'n \"chwalu'r mythau\" am y cynigion fydd yn dod yn lle'r BPS."}, {"text_idx": "#000011", "text": "\"Rydym angen i ffermwyr i gysylltu'n uniongyrchol gyda ni i'n cynorthwyo gyda hyn, felly dyw ymgyrch camarweiniol diweddar yr FUW ddim yn helpu,\" dywedodd y gweinidog."}, {"text_idx": "#000013", "text": "'Angen rhoi barn ar gynlluniau Brexit'Gwneud dim 'ddim yn opsiwn' i ffermwyrCynlluniau i ariannu amaeth wedi Brexit"}, {"text_idx": "#000014", "text": "Dywedodd Ms Griffiths bod gadael yr UE - a'i ddulliau o ariannu dan Bolisi Amaethyddol Cyffredin - yn golygu bod hi'n bryd gwneud pethau yn wahanol neu fe fydd ffermwyr ar eu colled."}, {"text_idx": "#000016", "text": "Bydd cynllun cadernid economaidd yn targedu buddsoddiad i gynyddu cystadleugarwch a gwneud gwelliannau i'r system o gynhyrchu bwyd. Bydd hyn yn cynnwys cefnogaeth i ddarganfod marchnadoedd newydd, i greu o'r newydd ac i amrywiaethu.Bwriad y cynllun nwyddau cyhoeddus fydd darparu arian i ffermwyr wynebu heriau fel newid hinsawdd, risg llifogydd, colli cynefin, safon aer a dw\u0302r gwael."}, {"text_idx": "#000018", "text": "Gwadodd Nick Fenwick, cyfarwyddwr polisi FUW, honiadau o gamarwain a dywedodd ei fod yn credu ei fod yn ddigynsail i weinidog ysgrifennu at ffermwyr a\u0302'r ymgynghoriad ar ei hanner."}, {"text_idx": "#000021", "text": "Disgrifiad o\u2019r llun, Yn o\u0302l Patrick Holden mae'r polisi\u0308au newydd yn fanteisiol i ffermwyr sy'n defnyddio dulliau ffermio cynaliadwy"}, {"text_idx": "#000023", "text": "Mae'n poeni bod nifer o'r ffermydd mwyaf proffidiol Cymru - yn anfwriadol, oherwydd y rheolau presennol -yn achosi difrod amgylcheddol."}, {"text_idx": "#000025", "text": "Yn o\u0302l Mr Holden, mae'r polisi\u0308au newydd yn \"symud manteision economaidd\" i gyfeiriad ffermwyr sy'n ymarfer dulliau cynaliadwy lle fo angen."}, {"text_idx": "#000032", "text": "Cynghorwyr wedi teimlo'n 'anniogel' mewn cyfarfod"}, {"text_idx": "#000038", "text": "Pum munud gyda'r actores Nia Gandhi"}]